
	Tifsira tas-simboli użati

	***	Proċedura ta' approvazzjoni
	***I	Proċedura leġiżlattiva ordinarja (l-ewwel qari)

	***III	Proċedura leġiżlattiva ordinarja (it-tielet qari)

(It-tip ta' proċedura jiddependi mill-bażi legali proposta mill-abbozz ta' att.)






	Emendi għal abbozz ta' att

	
Emendi tal-Parlament f'żewġ kolonni

It-tħassir huwa indikat permezz tat-tipa korsiva u grassa fil-kolonna tax-xellug. Is-sostituzzjoni hija indikata permezz tat-tipa korsiva u grassa fiż-żewġ kolonni. It-test ġdid huwa indikat permezz tat-tipa korsiva u grassa fil-kolonna tal-lemin.

L-ewwel u t-tieni linji tal-intestatura ta' kull emenda jidentifikaw il-parti tat-test ikkonċernata fl-abbozz ta' att inkwistjoni. Meta emenda tirrigwarda att eżistenti, li l-abbozz ta' att ikollu l-ħsieb li jemenda, l-intestatura jkun fiha wkoll it-tielet u r-raba' linji li jidentifikaw rispettivament l-att eżistenti u d-dispożizzjoni kkonċernata f'dak l-att. 

Emendi tal-Parlament li jieħdu l-forma ta' test konsolidat

Il-partijiet tat-testi l-ġodda huma indikati permezz tat-tipa korsiva u grassa. Il-partijiet tat-test imħassra huma indikati permezz tas-simbolu ▌ jew huma ingassati.  Is-sostituzzjoni hija indikata billi t-test il-ġdid jiġi indikat permezz tat-tipa korsiva u grassa u billi jitħassar jew jiġi ingassat it-test sostitwit. 
	Bħala eċċezzjoni, it-tibdil ta' natura strettament teknika magħmul mis-servizzi fil-preparazzjoni tat-test finali mhuwiex indikat.

ABBOZZ TA' RIŻOLUZZJONI LEĠIŻLATTIVA TAL-PARLAMENT EWROPEW
dwar il-proposta għal regolament tal-Parlament Ewropew u tal-Kunsill dwar il-liġi applikabbli għall-effetti fuq partijiet terzi fiċ-ċessjonijiet tal-pretensjonijiet
(COM(2018)0096 – C8-0109/2018 – 2018/0044(COD))
(Proċedura leġiżlattiva ordinarja: l-ewwel qari)
Il-Parlament Ewropew,
–	wara li kkunsidra l-proposta tal-Kummissjoni lill-Parlament Ewropew u lill-Kunsill (COM(2018)0096),
–	wara li kkunsidra l-Artikolu 294(2) u l-Artikolu 81(2) tat-Trattat dwar il-Funzjonament tal-Unjoni Ewropea, skont liema artikoli l-Kummissjoni ppreżentat il-proposta lill-Parlament (C8-0109/2018),
–	wara li kkunsidra l-Artikolu 294(3) tat-Trattat dwar il-Funzjonament tal-Unjoni Ewropea,
–	wara li kkunsidra l-Artikolu 59 tar-Regoli ta' Proċedura tiegħu,
–	wara li kkunsidra r-rapport tal-Kumitat għall-Affarijiet Legali (A8-0000/2018),
1.	Jadotta l-pożizzjoni fl-ewwel qari li tidher hawn taħt;
2.	Jitlob lill-Kummissjoni biex terġa' tirreferi l-kwistjoni lill-Parlament jekk tibdel il-proposta tagħha, temendaha b'mod sustanzjali jew ikollha l-ħsieb li temendaha b'mod sustanzjali;
3.	Jagħti istruzzjonijiet lill-President tiegħu biex jgħaddi l-pożizzjoni tal-Parlament lill-Kunsill u lill-Kummissjoni kif ukoll lill-parlamenti nazzjonali.
[bookmark: restart]<RepeatBlock-Amend><Amend>Emenda		<NumAm>1</NumAm>
<DocAmend>Proposta għal regolament</DocAmend>
<Article>Premessa 15</Article>
	

	Test propost mill-Kummissjoni
	Emenda

	(15)	Ir-regoli dwar il-kunflitt tal-liġijiet stipulati f'dan ir-Regolament jenħtieġ li jirregolaw l-effetti proprjetarji taċ-ċessjonijiet tal-pretensjonijiet bejn il-partijiet kollha involuti fiċ-ċessjoni (jiġifieri bejn iċ-ċedent u ċ-ċessjonarju u bejn iċ-ċessjonarju u d-debitur) kif ukoll fir-rigward ta' partijiet terzi (pereżempju, il-kreditur taċ-ċedent). 
	(15)	Ir-regoli dwar il-kunflitt tal-liġijiet stipulati f'dan ir-Regolament jenħtieġ li jirregolaw l-effetti taċ-ċessjonijiet tal-pretensjonijiet fir-rigward ta' partijiet terzi, pereżempju, il-kreditur taċ-ċedent, minbarra d-debitur.  


Or. <Original>{EN}en</Original>
</Amend>
<Amend>Emenda		<NumAm>2</NumAm>
<DocAmend>Proposta għal regolament</DocAmend>
<Article>Premessa 16</Article>
	

	Test propost mill-Kummissjoni
	Emenda

	(16)	Il-pretensjonijiet koperti minn dan ir-Regolament huma riċevibbli tan-negozju, pretensjonijiet li jirriżultaw mill-istrumenti finanzjarji kif definit fid-Direttiva 2014/65/UE dwar is-swieq fl-istrumenti finanzjarji 44 u l-flus ikkreditati f'kont f'istituzzjoni ta' kreditu. L-istrumenti finanzjarji kif definiti fid-Direttiva 2014/65/UE jinkludu titoli u derivattivi nnegozjati fis-swieq finanzjarji. Filwaqt li t-titoli huma assi, id-derivattivi huma kuntratti li jinkludu kemm drittijiet (jew pretensjonijiet) u kemm obbligi għall-partijiet kontraenti.
	(16)	Il-pretensjonijiet koperti minn dan ir-Regolament jinkludu riċevibbli tan-negozju, pretensjonijiet li jirriżultaw mill-istrumenti finanzjarji kif definit fid-Direttiva 2014/65/UE tal-Parlament Ewropew u tal-Kunsill44 u l-flus ikkreditati f'kont f'istituzzjoni ta' kreditu. L-istrumenti finanzjarji kif definiti fid-Direttiva 2014/65/UE jinkludu titoli u derivattivi nnegozjati fis-swieq finanzjarji. Filwaqt li t-titoli huma assi, id-derivattivi huma kuntratti li jinkludu kemm drittijiet (jew pretensjonijiet) kif ukoll obbligi għall-partijiet kontraenti.

	___________________
	___________________

	44 Id-Direttiva 2014/65/UE tal-Parlament Ewropew u tal-Kunsill tal-15 ta' Mejju 2014 dwar is-swieq fl-istrumenti finanzjarji u li temenda d-Direttiva 2002/92/KE u d-Direttiva 2011/61/UE, ĠU L 173, 12.6.2014, p. 349-496. 
	44 Id-Direttiva 2014/65/UE tal-Parlament Ewropew u tal-Kunsill tal-15 ta' Mejju 2014 dwar is-swieq fl-istrumenti finanzjarji u li temenda d-Direttiva 2002/92/KE u d-Direttiva 2011/61/UE, ĠU L 173, 12.6.2014, p. 349-496.


Or. <Original>{EN}en</Original>
</Amend>
<Amend>Emenda		<NumAm>3</NumAm>
<DocAmend>Proposta għal regolament</DocAmend>
<Article>Premessa 17</Article>
	

	Test propost mill-Kummissjoni
	Emenda

	(17) 	Dan ir-Regolament jirrigwarda l-effetti fuq il-partijiet terzi fiċ-ċessjoni tal-pretensjonijiet. Dan ma jkoprix it-trasferiment tal-kuntratti (bħall-kuntratti ta' derivattivi), li fihom ikun hemm inklużi kemm id-drittijiet (jew il-pretensjonijiet) u l-obbligi, jew in-novazzjoni ta' kuntratti li jinkludu t-tali drittijiet u obbligi. Billi dan ir-Regolament ma jkoprix it-trasferiment jew in-novazzjoni tal-kuntratti, in-negozjar fl-istrumenti finanzjarji, kif ukoll l-ikklerjar u s-saldu ta' dawn l-istrumenti, ser ikomplu jiġu regolat mil-liġi applikabbli għall-obbligi kuntrattwali kif inhu stipulat fir-Regolament Ruma I. Din il-liġi hija normalment magħżula mill-partijiet għall-kuntratt jew indikat permezz ta' regoli mhux diskrezzjonali li japplika għal swieq finanzjarji.
	(17)	Dan ir-Regolament jirrigwarda l-effetti fuq il-partijiet terzi fiċ-ċessjoni tal-pretensjonijiet. B'mod partikolari, ikopri t-trasferiment tal-kuntratti (bħall-kuntratti tad-derivattivi), li fihom ikun hemm inklużi kemm id-drittijiet (jew il-pretensjonijiet) kif ukoll l-obbligi, jew in-novazzjoni ta' kuntratti li jinkludu tali drittijiet u obbligi. 


Or. <Original>{EN}en</Original>
</Amend>
<Amend>Emenda		<NumAm>4</NumAm>
<DocAmend>Proposta għal regolament</DocAmend>
<Article>Premessa 28</Article>
	

	Test propost mill-Kummissjoni
	Emenda

	(28)	Jenħtieġ li fid-determinazzjoni tal-liġi applikabbli rigward l-effetti fuq partijiet terzi fiċ-ċessjonijiet tal-pretensjonijiet fil-kuntest ta' titolizzazzjoni tiġi pprovduta l-flessibbiltà, sabiex jiġu ssodisfati l-bżonnijiet tat-titolizzaturi kollha u sabiex tiġi ffaċilitata l-espansjoni tas-suq tat-titolizzazzjoni transfruntier għal operaturi iżgħar. Filwaqt li l-liġi dwar ir-residenza abitwali taċ-ċedent jenħtieġ li tapplika bħala r-regola prestabbilita rigward l-effetti fuq partijiet terzi fiċ-ċessjonijiet ta' pretensjonijiet fil-kuntest ta' titolizzazzjoni, iċ-ċedent (l-oriġinatur) u ċ-ċessjonarju (l-entità bi skop speċjali) jenħtieġ li jkollhom l-għażla li l-liġi tal-pretensjoni ċeduta tapplika rigward l-effetti fuq partijiet terzi fiċ-ċessjoni tal-pretensjonijiet. Iċ-ċedent u ċ-ċessjonarju jenħtieġ li jkunu jistgħu jiddeċiedu li l-effetti fuq partijiet terzi fiċ-ċessjoni tal-pretensjonijiet fil-kuntest ta' titolizzazzjoni għandhom jibqgħu soġġetti għar-regola ġenerali tar-residenza abitwali taċ-ċedent, jew li jagħżlu l-liġi tal-pretensjoni ċeduta fid-dawl tal-istruttura u l-karatteristiċi tat-tranżazzjoni, pereżempju, l-għadd u l-lokazzjoni tal-oriġinaturi u l-għadd ta' liġijiet li jirregolaw il-pretensjonijiet ċeduti.
	(28)	Fir-rigward taċ-ċessjonijiet tal-pretensjonijiet fil-kuntest ta' titolizzazzjoni, huma jkunu normalment minn istituzzjonijiet finanzjarji għal entitajiet bi skop speċjali (SPV) maħluqa għall-iskop tat-titolizzazzjoni. Mhuwiex komuni li bosta istituzzjonijiet minn Stati Membri differenti jassenjaw pretensjonijiet għall-istess SPV u li b'riżultat ta' dan iċ-ċessjonijiet għall-SPV jkunu soġġetti għal ordnijiet legali differenti. Ir-regola ġenerali tar-residenza abitwali taċ-ċedent tagħti prevedibbiltà suffiċjenti fir-rigward ta' ċessjoni tal-pretensjonijiet għall-iskop tat-titolizzazzjonijiet. 


Or. <Original>{EN}en</Original>
</Amend>
<Amend>Emenda		<NumAm>5</NumAm>
<DocAmend>Proposta għal regolament</DocAmend>
<Article>Artikolu 1 – paragrafu 1 – subparagrafu 1</Article>
	

	Test propost mill-Kummissjoni
	Emenda

	Dan ir-Regolament għandu japplika, f'sitwazzjonijiet li jinvolvu konflitt ta' liġijiet, għall-effetti fuq il-partijiet fiċ-ċessjonijiet tal-pretensjonijiet f'materji ċivili u kummerċjali. 
	Dan ir-Regolament għandu japplika, f'sitwazzjonijiet li jinvolvu kunflitt ta' liġijiet, għall-effetti fuq il-partijiet fiċ-ċessjonijiet tal-pretensjonijiet f'materji ċivili u kummerċjali oħra apparti l-effetti fuq partijiet terzi tal-pretensjoni ċeduta għad-debituri. 


Or. <Original>{EN}en</Original>
</Amend>
<Amend>Emenda		<NumAm>6</NumAm>
<DocAmend>Proposta għal regolament</DocAmend>
<Article>Artikolu 1 – paragrafu 1 – punt fa (ġdid)</Article>
	

	Test propost mill-Kummissjoni
	Emenda

	
	(fa)	iċ-ċessjoni ta' pretensjonijiet matul proċediment kollettiv skont ir-Regolament (UE) 2015/848.


Or. <Original>{EN}en</Original>
</Amend>
<Amend>Emenda		<NumAm>7</NumAm>
<DocAmend>Proposta għal regolament</DocAmend>
<Article>Artikolu 2 – paragrafu 1 – punt e</Article>
	

	Test propost mill-Kummissjoni
	Emenda

	(e)	"effetti fuq partijiet terzi" tfisser effetti proprjetarji, jiġifieri, id-dritt taċ-ċessjonarju li jasserixxi t-titolu legali tiegħu fuq pretensjoni ċeduta lilu fil-konfront ta' ċessjonarji jew benefiċjarji oħrajn tal-istess pretensjoni jew ta' pretensjoni ekwivalenti funzjonalment, kredituri taċ-ċedent u partijiet terzi oħrajn;
	(e)	"effetti fuq partijiet terzi" tfisser effetti proprjetarji, jiġifieri, id-dritt taċ-ċessjonarju li jasserixxi t-titolu legali tiegħu fuq pretensjoni ċeduta lilu fil-konfront ta' ċessjonarji jew benefiċjarji oħrajn tal-istess pretensjoni jew ta' pretensjoni ekwivalenti funzjonalment, kredituri taċ-ċedent u partijiet terzi oħrajn, minbarra d-debitur;


Or. <Original>{EN}en</Original>
</Amend>
<Amend>Emenda		<NumAm>8</NumAm>
<DocAmend>Proposta għal regolament</DocAmend>
<Article>Artikolu 2 – paragrafu 1 – punt h</Article>
	

	Test propost mill-Kummissjoni
	Emenda

	(h)	"flus" tfisser flus kkreditati f'kont f'istituzzjoni ta' kreditu fi kwalunkwe valuta;
	imħassar


Or. <Original>{EN}en</Original>
</Amend>
<Amend>Emenda		<NumAm>9</NumAm>
<DocAmend>Proposta għal regolament</DocAmend>
<Article>Artikolu 4 – paragrafu 1 – subparagrafu 1 </Article>
	

	Test propost mill-Kummissjoni
	Emenda

	Sakemm ma jiġix stipulat mod ieħor f'dan l-Artikolu, l-effetti fuq partijiet terzi fiċ-ċessjoni tal-pretensjonijiet għandhom ikunu rregolati mil-liġi tal-pajjiż li fih iċ-ċedent jkollu r-residenza abitwali tiegħu fid-data tal-fatti.
	Sakemm ma jiġix stipulat mod ieħor f'dan l-Artikolu, l-effetti fuq partijiet terzi fiċ-ċessjoni tal-pretensjonijiet għandhom ikunu rregolati mil-liġi tal-pajjiż li fih iċ-ċedent ikollu r-residenza abitwali tiegħu fid-data tal-konklużjoni tal-kuntratt ta' ċessjoni.


Or. <Original>{EN}en</Original>
</Amend>
<Amend>Emenda		<NumAm>10</NumAm>
<DocAmend>Proposta għal regolament</DocAmend>
<Article>Artikolu 4 – paragrafu 1 – subparagrafu 2</Article>
	

	Test propost mill-Kummissjoni
	Emenda

	Fejn iċ-ċedent jibdel ir-residenza abitwali tiegħu bejn żewġ ċessjonijiet tal-istess pretensjoni indirizzati lil ċessjonarji differenti, il-prijorità tad-dritt ta' ċessjonarju fuq id-dritt ta' ċessjonarju ieħor għandha tiġi regolata mil-liġi dwar ir-residenza abitwali taċ-ċedent fiż-żmien meta ċ-ċessjoni tkun saret effettiva għall-ewwel darba fil-konfront ta' partijiet terzi skont il-liġi magħżula bħala applikabbli skont l-ewwel subparagrafu.
	Fejn iċ-ċedent jibdel ir-residenza abitwali tiegħu bejn żewġ ċessjonijiet tal-istess pretensjoni indirizzati lil ċessjonarji differenti, il-prijorità tad-dritt ta' ċessjonarju fuq id-dritt ta' ċessjonarju ieħor għandha tiġi regolata mil-liġi dwar ir-residenza abitwali taċ-ċedent fiż-żmien meta ċ-ċessjoni tkun saret effettiva għall-ewwel darba fil-konfront ta' partijiet terzi oħrajn skont il-liġi magħżula bħala applikabbli skont l-ewwel subparagrafu.


Or. <Original>{EN}en</Original>
</Amend>
<Amend>Emenda		<NumAm>11</NumAm>
<DocAmend>Proposta għal regolament</DocAmend>
<Article>Artikolu 4 – paragrafu 2 – parti introduttorja</Article>
	

	Test propost mill-Kummissjoni
	Emenda

	2.	Il-liġi applikabbli għall-pretensjoni ċeduta għandha tirregola l-effetti fuq partijiet terzi fiċ-ċessjoni ta':
	2.	Minkejja l-Paragrafu 1 ta' dan l-artikolu, il-liġi applikabbli għall-pretensjoni ċeduta għandha tirregola l-effetti fuq partijiet terzi fiċ-ċessjoni ta':


Or. <Original>{EN}en</Original>
</Amend>
<Amend>Emenda		<NumAm>12</NumAm>
<DocAmend>Proposta għal regolament</DocAmend>
<Article>Artikolu 4 – paragrafu 2 – punt a</Article>
	

	Test propost mill-Kummissjoni
	Emenda

	(a)	flus ikkreditati f'kont f'istituzzjoni ta' kreditu;
	(a)	(Ma taffettwax il-verżjoni Maltija.)


Or. <Original>{EN}en</Original>
</Amend>
<Amend>Emenda		<NumAm>13</NumAm>
<DocAmend>Proposta għal regolament</DocAmend>
<Article>Artikolu 4 – paragrafu 3 – subparagrafu 1</Article>
	

	Test propost mill-Kummissjoni
	Emenda

	Iċ-ċedent u ċ-ċessjonarju jistgħu jagħżlu l-liġi applikabbli għall-pretensjoni ċeduta bħala l-liġi applikabbli għall-effetti fuq partijiet terzi fiċ-ċessjoni ta' pretensjonijiet fid-dawl ta' titolizzazzjoni.
	Fir-rigward ta' ċessjonijiet tal-pretensjonijiet imsemmija fil-paragrafu 2 għall-iskop tat-titolizzazzjoni, iċ-ċedent u ċ-ċessjonarju jistgħu jagħżlu li l-liġi applikabbli għall-akbar numru ta' pretensjonijiet ċeduti għandha tapplika bħala l-liġi applikabbli għall-effetti fuq partijiet terzi fiċ-ċessjonijiet kollha tal-pretensjonijiet. 


Or. <Original>{EN}en</Original>
</Amend>
<Amend>Emenda		<NumAm>14</NumAm>
<DocAmend>Proposta għal regolament</DocAmend>
<Article>Artikolu 4 – paragrafu 4</Article>
	

	Test propost mill-Kummissjoni
	Emenda

	4.	Kunflitt prijoritarju bejn iċ-ċessjonarji tal-istess pretensjoni fejn l-effetti fuq partijiet terzi ta' waħda miċ-ċessjonijiet ikunu rregolati mil-liġi tal-pajjiż li fih iċ-ċedent ikollu r-residenza abitwali tiegħu u l-effetti fuq partijiet terzi f'ċessjonijiet oħrajn li jkunu rregolati mil-liġi tal-pretensjoni ċeduta, għandhom ikunu rregolati mil-liġi applikabbli għall-effetti fuq partijiet terzi fiċ-ċessjoni tal-pretensjoni li tkun saret effettiva għall-ewwel darba fil-konfront ta' partijiet terzi skont il-liġi applikabbli tagħha. 
	4.	Kunflitt prijoritarju bejn iċ-ċessjonarji tal-istess pretensjoni fejn l-effetti fuq partijiet terzi ta' waħda miċ-ċessjonijiet ikunu rregolati mil-liġi tal-pajjiż li fih iċ-ċedent ikollu r-residenza abitwali tiegħu u l-effetti fuq partijiet terzi f'ċessjonijiet oħrajn li jkunu rregolati mil-liġi tal-pretensjoni ċeduta, għandhom ikunu rregolati mil-liġi applikabbli għall-effetti fuq partijiet terzi fiċ-ċessjoni tal-pretensjoni li tkun saret effettiva għall-ewwel darba fil-konfront ta' partijiet terzi oħrajn skont il-liġi applikabbli tagħha. 


Or. <Original>{EN}en</Original>
</Amend>
<Amend>Emenda		<NumAm>15</NumAm>
<DocAmend>Proposta għal regolament</DocAmend>
<Article>Artikolu 6 – paragrafu 2a (ġdid)</Article>
	

	Test propost mill-Kummissjoni
	Emenda

	
	2a.	Effett għandu jingħata lid-dispożizzjonijiet mandatorji prevalenti tal-liġi tal-Istat Membru fejn iċ-ċessjoni trid titwettaq, jew twettqet, sakemm dawn id-dispożizzjonijiet mandatorji prevalenti jagħmlu illegali t-twettiq tal-kuntratt ta' ċessjoni.


Or. <Original>{EN}en</Original>
</Amend>
<Amend>Emenda		<NumAm>16</NumAm>
<DocAmend>Proposta għal regolament</DocAmend>
<Article>Artikolu 14 – paragrafu 2</Article>
	

	Test propost mill-Kummissjoni
	Emenda

	2.	Il-liġi applikabbli skont dan ir-Regolament għandha tiddetermina jekk id-drittijiet ta' parti terza fir-rigward ta' pretensjoni ċeduta wara d-data ta' applikazzjoni ta' dan ir-Regolament jieħdux prijorità fuq id-drittijiet ta' terza persuna oħra akkwistati qabel ma dan ir-Regolament isir applikabbli.

NOTA SPJEGATTIVA

Ir-regoli relatati mal-liġi applikabbli għall-effetti fuq partijiet terzi fiċ-ċessjonijiet tal-pretensjonijiet kienu inklużi fil-proposta tal-Kummissjoni li aktar tard saret ir-Regolament (KE) Nru 593/2008 tal-Parlament Ewropew u tal-Kunsill tas-17 ta' Ġunju 2008 dwar il-liġi applikabbli għall-obbligazzjonijiet kuntrattwali (Ruma I), iżda dawn ma sabux ruħhom fit-test finali. L-intenzjoni ċara tal-leġiżlaturi, meta neħħew dawn l-elementi mir-Regolament Ruma I, kienet li l-Kummissjoni għandha tirritorna bi proposta fi stadju aktar tard. 

Il-kwistjonijiet qamu mill-ġdid fid-dawl tal-Pjan ta' Azzjoni tal-2015 dwar l-Unjoni tas-Swieq Kapitali (CMU). F'Mejju 2017, ir-Rieżami ta' Nofs it-Terminu tal-Kummissjoni stabbilixxa l-azzjonijiet li baqa', u li jridu jittieħdu sabiex jitqiegħdu f'posthom l-elementi kostitwenti tas-CMU sal-2019, bl-objettiv li jitneħħew l-ostakoli għall-investiment transfruntier u jitnaqqsu l-ispejjeż tal-finanzjament. 

L-ambitu tar-rapport
Il-proposta tal-Kummissjoni għandha ħmistax-il artikolu. Hija ssegwi mill-qrib ir-Regolamenti Ruma I u Ruma II. F'dan ir-rapport, id-dispożizzjonijiet speċifiċi għal din il-proposta ngħataw attenzjoni speċjali, filwaqt li dispożizzjonijiet li ġew sempliċiment ikkupjati minn Ruma I u II tħallew kif kienu. Din il-pożizzjoni ttieħdet b'mod speċifiku bil-ħsieb li dan il-fajl leġiżlattiv jiġi possibbilment konkluż qabel tmiem il-leġiżlatura. 

Ir-regola prinċipali 
Fil-proposta tal-Kummissjoni, ir-regola prinċipali għal-liġi applikabbli taċ-ċessjonijiet hija l-liġi tar-residenza abitwali taċ-ċedent. Din hija r-regola fis-seħħ f'xi Stati Membri, filwaqt li oħrajn japplikaw pereżempju l-liġi applikabbli għall-pretensjoni ċeduta. Il-konsegwenzi negattivi prinċipali ta' ċessjoni jistgħu jaffettwaw lill-kredituri taċ-ċedent jew lil partijiet terzi oħra relatati maċ-ċedent. B'dawn il-kundizzjonijiet, din il-liġi tar-residenza abitwali taċ-ċedent se tagħti livell għoli ta' trasparenza u prevedibbiltà lill-partijiet terzi possibbilment ikkonċernati. 

L-esklużjoni espliċita tad-debituri 
Il-liġi applikabbli għall-konsegwenzi ta' ċessjoni għad-debitur hija rregolata fl-Artikolu 14 tar-Regolament Ruma I. Il-fatt li d-debituri ma jiġux esklużi b'mod espliċitu minn partijiet terzi skont dan ir-Regolament ikun ifisser li d-dispożizzjonijiet f'Ruma I ikunu japplikaw bħala lex specialis imma li safrattant tista' tqum il-kwistjoni sa liema punt dan ir-Regolament jissupplimenta Ruma I. Biex il-konsegwenzi tal-parti terza għad-debituri jiġu rregolati biss minn Ruma I, l-esklużjoni espliċita għandha tiġi introdotta f'dan ir-Regolament. 

L-esklużjoni ta' proċedimenti ta' insolvenza
Ir-Regolament (UE) Nru 2015/848 tal-Parlament Ewropew u tal-Kunsill tal-20 ta' Mejju 2015 dwar proċedimenti ta' insolvenza jinkludi regoli relatati mal-liġi applikabbli. Għal dik ir-raġuni, iċ-ċessjonijiet magħmula matul proċediment kollettiv skont dak ir-regolament għandhom ikunu esklużi mill-kamp ta' applikazzjoni ta' dan ir-Regolament.

Titolizzazzjoni 
Il-Kummissjoni pproponiet li ċ-ċedent u ċ-ċessjonarju jkunu jistgħu jagħżlu l-liġi applikabbli għall-konsegwenzi ta' ċessjoni fuq parti terza. Tali regola tmur kontra wieħed mill-prinċipji fundamentali tad-dritt ċivili Ewropew: li l-partijiet fi ftehim ma jistgħux jużaw il-ftehim biex jiddisponu d-drittijiet ta' partijiet terzi. Il-fatt li l-partijiet tal-ftehim ta' ċessjoni jingħataw, f'dan il-qasam, diskrezzjoni sħiħa, huwa eċċessiv, speċjalment fid-dawl tal-Artikolu 3. Madankollu, soluzzjoni li tippermetti lill-partijiet għal ftehim ta' titolizzazzjoni li jiddeċiedu li l-liġi applikabbli għall-akbar numru ta' pretensjonijiet tkun tapplika għall-pretensjonijiet kollha, tippermetti biżżejjed simplifikazzjoni filwaqt li żżomm livell suffiċjenti ta' protezzjoni għal partijiet terzi.

